Cavendish knuste alle på siste etappe av Tour of Britain
Samtidig sikret lagkameraten i Sky, Jonathan Tiernen-Locke, seg sammenlagtseieren i rittet. Det var Cavendish' tredje etappeseier i det ukeslange rittet, og søndag vant han en klar spurtseier i svak oppoverbakke i Guildford i utkanten av London. Men det er svært få som tror briten vil ha noen sjanse til å forsvare den regnbuefargede VM-trøya si i Nederland, for traseen er trolig altfor tøff for ham. Tiernan-Locke ble den første briten til å vinne Tour of Britain sammenlagt. Han hadde en ledelse på sine hardeste konkurrenter på 18 sekunder før siste etappe og kunne kontrollere seg gjennom avslutningsetappen til en sikker sammenlagtseier.
Regjerende verdensmester Mark Cavendish varmet opp til VM med å vinne den siste etappen i Tour of Britain søndag.